kardosdrur/scandi-wiki huggingface dataset:
JAC Motors

Jianghuai Automobile Co Ltd (SSE:600418) (=安徽江淮汽车股份有限公司), også kendt som JAC, er en børsnoteret og statsejet personbils- og erhvervskøretøjsfabrikant. Virksomheden har hovedsæde i Hefei, Anhui-provinsen, Kina.

I 2010 var virksomheden med 458.500 solgte enheder (2,5 % markedsandel) den ottende største kinesiske automobil-fabrikant. Den beregnede produktionskapacitet er på 500.000 enheder årligt anno 2009.

Historie 

Virksomheden blev etableret i 1964 som Hefei Jianghuai Automobile Factory, navnet blev i i 1997 ændret til Anhui Jianghuai Automobile Co Ltd. JAC blev børsnoteret på Shanghai Stock Exchange i 2001.

JAC har historisk set kun produceret lastbiler (under navnet Jianghui), men MPV'ere og SUV's er tilføjet produktportefølgen i 00'erne. I 2007 har virksomheden fået tilladelse til at kalde sig for personbilfabrikant, men virksomheden foretrækker stadig at blive kaldt for lastbilfabrikant.

I 2009 overvejede de kinesiske myndigheder at lade JAC fusionere med Chery, da de begge har hjemsted i Anhui-provinsen. JAC var ikke interesseret i fusionen og er stadig en selvstændig virksomhed.

Joint Ventures
JAC har siden 2010 haft joint ventures med Navistar International Corporation og NC2 Global (et Navistar/Caterpillar joint venture).

Eksport 
Siden første eksport i 1990 (til Bolivia), har JAC's produkter været solgt i over 100 lande i Asien, Afrika og Sydamerika.

Produktions- og forskningsfaciliteter 
JAC har forsknings- og udviklingscenter i Hefei, Kina. Desuden udenlands i Torino, Italien og i Tokyo, Japan.

Produktionen foregår i Hefei.

Referencer

Eksterne henvisninger 
JAC official site 
JAC official site 

Statsejede virksomheder fra Kina
Bilmærker
Køretøjsproducenter fra Kina
Etableret i 1964
Lastbilproducenter
Hefei
A.N.T. Farm

A.N.T. Farm er en amerikansk sitcom på Disney Channel som havde premiere den 6. maj som en særlig preview og blev sendt regelmæssigt den 17. juni 2011. Pilot-episoden, "TransplANTed" blev sendt efter at tv-serien The Suite Life on Deck sluttede. Serien blev skabt af Dan Signer, en tidligere forfatter og producer ved tv-serien The Suite Life on Deck samt skaberen af Disney XD-serien Mr. Young.

Serien blev vist første gang i Danmark den 21. oktober 2011 på Disney Channel.

Handling 
Serien handler om den 11-årige Chyna Parks og hendes to venner, Olive og Fletcher, der går i High School. De er alle tre en del af A.N.T. Farm hvor kun meget talentfulde (eller naturtalenter) går. A.N.T. står for Accelereret Naturtalent. Hendes ven Fletcher er en pragtfuld kunstner og Olive husker alt. En af medlemmerne i A.N.T, Angus, er et computergeni og en god hacker.

Karakterer

Hovedpersoner 
 China Anne McClain som Chyna Parks
 Sierra McCormick som Olive Doyle
 Jake Short som Fletcher Pumpernickel Quimby
 Stefanie Scott som Lexi Redd
 Carlon Jeffery som Cameron Parks
 Aedin Mincks som Angus Chestnut

Tilbagevendene Personer 
 Allie DeBerry som Paisley Houndstooth
 Zach Steel som Gibson
 Mindy Sterling som Rektor Skidmore ()
 Finesse Mitchell som Darryl Parks
 Christian Campos som Ulven Wacky
 Elise Neal som Roxanne Parks
 Claire Engler som Violet
 Dominic Burgess som Zoltan Grundy
 Piper Curda som Kennedy Van Buren/Kumiko Hashimoto
 Tom Choi som Hr. Hashimoto

Gæstestjerner 
 Zendaya som Sequoia
 Vanessa Morgan som Vanessa/Jeanne
 Billy Unger som Neville
 Chris Rock som ham selv

Soundtrack 
 A.N.T. Farm Soundtrack (2012)

Kilder

Eksterne henvisninger 
 Officiel hjemmeside 
 

Tv-serier fra Disney
Hafei

Hafei, officielt Harbin HF Automobile Industry Group Co Ltd (哈飞汽车), er en kinesisk holdingselskab, hvis datterselskaber fremstiller  bilmotorer, sedan'er, MPV'er, minibiler, små lastbiler og varevogne. Datterselskaberne inkluderer bilprducenten Hafei Motor Co Ltd og motorproducenten Harbin Dongan Auto Engine Co (),som er noteret på Shanghai Stock Exchange.

I 2009 blev størsteparten af virksomheden opkøbt af Changan Auto. Hafei-bilmærket ses sjældent udenfor det nordøstlige Kina.

Eksport 
Anno 2009 har Hafei eksporteret til mere end 40 lande fra produktionsfaciliteterne ved hovedsædet i Harbin i det nordøstlige Kina.

Modeller 
Baili
Lobo, en lille bybil designet af Pininfarina.
Minyi (民意)
Ruiyi
Saibao, which was designed by Pininfarina.

 Coda Sedan en elbil fra Coda Automotive bruger Saibao III platformen med forskellig for- og bagende fascias.
Saima, en lille bybil, som er en licensbygget Mitsubishi Dingo bygget siden 2001.
Songhhuajiang
Zhongyi, designet af Pininfarina

Referencer

Eksterne henvisninger 

Hafei Automobile Group Official Website 

Statsejede virksomheder fra Kina
Køretøjsproducenter fra Kina
Harbin
Bilmærker
Etableret i 1994
Līga Dekmeijere

Līga Dekmeijere (21. maj 1983 i Riga i Lettiske SSR) er en professionel lettisk tennisspiller, der har vundet nitten International Tennis Federation double-titler og en Women's Tennis Association double-titel. Dekmeijere har været så højt placeret som verdens nummer 54 i den samlede damedouble, en placering, som hun opnåede den 5. april 2010. Hun har også spillet i sytten forskellige Grand Slam tennisbegivenheder (per august 2011).

Dekmeijere vandt sin eneste WTA-titel i Cachantún Cup 2008, hvor hun kom ind i doublekamp med Polens Alicja Rosolska. Teamet nåede finalen efter at have besejret nummer to seedede double-team på vejen til finalen, hvor holdet besejrede Marija Koryttseva og Julia Schruff.

2011 
Dekmeijere deltog i Kvalificeringen til Citi Open 2011 - single hvor hun slog Tara Iyer fra Indien i runde i to meget tætte sæt men tabte til Ryoko Fuda fra Japan, med 0–6, 0–6.

WTA karrier-finaler

Doubles: 6 (1-5) 

|}

Eksterne henvisninger 

 Officiel hjemmeside  
 

Personer fra Riga
Tennisspillere fra Letland
Mandel (organ)

Mandlerne er de to organer som kan ses i halsen på begge sider af svælget. De er lymfeknuder og dele af lymfesystemet.

Halsbetændelse er en betændelse i mandlerne og vil som oftest, men ikke nødvendigvis, indebære sår i halsen og feber. I kroniske tilfælde kan det være nødvendigt at operere mandlerne væk.

Organer
Lars Sjösten

Lars Sjösten (7. maj 1941 i Oskarshamn i Sverige – 19. oktober 2011) var en svensk jazzmusiker.

I 1960'erne spillede Sjösten ofte på den verdensberømte restaurant Gyllene Cirkeln i Stockholm. Han spillede med internationale navne såsom Ben Webster, Dexter Gordon, Art Farmer og Stan Getz, samt med den svenske tenorsaxofonist Bernt Rosengren.

Sjösten var også pianist i den store svenske barytonsaxofonist og komponist Lars Gullins grupper. Han blev gode venner med Gullin; et samarbejde der kom til at betyde mere for Sjöstens egen musikskabende. I 1969 var Lars Sjösten den første musiker, der blev tildelt Jan Johansson-stipendiet. I 1997 modtog Sjösten den nyetablerede Lars Gullin-priset, og i 2006 modtog han Christer Boustedt-stipendiet.

I løbet af årene ledte Lars Sjösten flere af sineegne grupper. Han har foretaget mange indspilninger, og har modtaget både offentlig respons og statsstøtte. Hans turneren har bragt ham til så forskellige byer som Paris, Moskva, Praia da Vitória på Azorerne og Emmaboda. Lars Sjösten var også en etableret komponist med følelse for stærke melodier og smukke akkorder.

På hans albums kan Lars Sjöstens flydende, melodiøse spil høres på indspilninger i eget navn og med folk som Dexter Gordon, Ben Webster, Lee Konitz, Benny Bailey, Bjarne Nerem, Lars Gullin, Bernt Rosengren og Putte Wickman, samt vokalkunstnere som Nannie Porres og Gunnar "Siljabloo" Nilson.
 
I 1981 blev Sjöstens album Select Notes udnævnt til årets Gyllene skivan, en ære som tildeles af tidsskriftet Orkesterjournalen. På dette album høres musikere som altosaxofonisten Willy Lundin, trombonisten Lars Olofsson, trompetisten Jan Allan, bassisten Sture Nordin, trommeslageren Egil Johansen og percussionist Rudi Smith.

Kildehenvisninger 

Jazzmusikere fra Sverige
Pianister fra Sverige
Anders Österlin

Anders Österlin (født 28. januar 1926, død 20. oktober 2011 i Malmø) var en svensk kunstner. Han var i 1943 med til at etablere kunstnergruppen Imaginisterna og virkede senere også i kunstnergruppen COBRA.

Österlin malede rigt sammensatte malerier, meditative i karakter, og abstrakte men med genkendelige naturformer. Han havde specialiseret sig i offentlige udsmykninger. I 1957 vandt Österlin sammen med Signe Persson-Melin konkurrencen om udsmykning af T-Centralen i Stockholm. Deres udsmykning på keramikplader stod færdig året efter.

Österlin fungerede endda som reklametegner. Sammen med formgiveren John Melin, under signaturen M&Ö, stod han i 1950'erne og 1960'erne for nyskabende indsatser indenfor grafisk design.

Anders Österlin modtog i 2007 Malmö Stads Kulturpris. Prisen uddeles ved en ceremoni på Malmø rådhus den 21. maj 2007. Prisen var på 80.000 kroner og en skulptur i sølv af sølvsmeden Magnus G-son Liedholm.

Offentlige værker 
 Svømmehallen i Malmø
 T-Centralen i Stockholm
 Landstinget i Lund
 Tunaskolen i Lund
 Malmö Nya Sjukhem
 Malmö Allmänna Sjukhus
 Götabanken i Malmø
 Tetra Pak i Lund
 Danderyds Sjukhus

Litteratur 
 Anders Österlin. Två sidor. Per-Henry Richter mfl, Malmö Konsthall,

Kildehenvisninger 

Kunstnere fra Sverige
Centralprovinsen (Kenya)

Centralprovinsen er en af Kenyas otte provinser. År 2008 hvade provinsen en anslået folkmængde på 3.919.100 indbyggere, og et areal på 13.191 km². Hovedby er Nyeri.

Historisk har  den nuværende Centralprovins været hjemland for kikuyu, embu og meru-folkene. I kolonitiden var størstedelen af provinsen reserveret til de hvide bosættere.

Nationalparkerne Aberdare nationalpark og Mount Kenya nationalpark og skovreservat ligger i provinsen.

Administrativ inddeling 
Provinsen er inddelt i syv distrikter:
 Kiambu
 Kirinyaga
 Maragua
 Muranga
 Nyandarua
 Nyeri
 Thika

Eksterne kilder og henvisninger 

Kenyas provinser
Oversvømmelsen i Asien 2011

Oversvømmelsen i Asien 2011 var en oversvømmelse i Thailand, Cambodia, Vietnam, Laos og Filippinerne . der brød ud i midten af juli 2011 . Pr. 20. oktober 2011 havde oversvømmelserne kostet mindst 700 mennesker livet i Thailand, Cambodia, Laos og Vietnam. Mindst otte millioner mennesker var berørt af oversvømmelserne.

Thailand 
 61 provinser og 8,5 millioner mennesker er ramt af oversvømmelser, der er udkommanderet 10.000 soldater, der skal hjælpe i kampen mod vandet. 
 Hovedstaden, Bangkok, var på et tidspunkt truet af vandmasserne , men er pr. 16. oktober 2011 meldt udenfor fare . Senere viste det sig dog, at det ikke var korrekt. I følge premierminister Yingluck Shinawatra vil det være umuligt at beskytte hele hovedstaden. Hun siger endvidere, at Thailand står midt i en national krise. 
 Pga. risikoen for overfald på mennesker udlover myndighederne nu en dusør på 1.000 bath for hver skudt krokodille.

Andre lande 
I Vietnam, der er verdens næststørste eksportør af ris, betyder oversvømmelserne, at rishøsten bliver ødelagt og i Cambodja er der den højeste vandstand i ti år og 17 provinser er erklæret i undtagelsestilstand. En million mennesker vurderes påvirket af oversvømmelserne, mens 32.000 mennesker er evakuerede og 200 er døde. 13% af rishøsten ventes af blive ødelagt. . I Myanmar savnes 60 personer, der frygtes druknet . Pr. 19. oktober 2001 er 55 personer omkommet i Vietnam, men der savnes fire. Regeringen udtaler, at 170.000 hjem er oversvømmede.

Noter

Eksterne henvisninger 
 Om Thailands monsumregn, dr.dk, 21. oktober 2011

Oversvømmelser
Thailands historie
Laos historie
Cambodjas historie
Vietnams historie
Filippinernes historie
Begivenheder i 2011
LG Electronics

LG Electronics (koreansk: LG전자, , ) er en sydkoreansk multinational elektronikvirksomhed med hovedsæde i Seoul, det er desuden det største datterselskab i LG Corporation. Virksomheden driver sine forretninger gennem fem divisioner: Mobile Communications, Home Entertainment, Home Appliances, Air Conditioning og Energy Solutions. Det er verdens næststørste producent af tv-apparater (efter Samsung Electronics), og verdens femte største producent af mobiltelefoner målt på antal solgte enheder i 2. kvartal 2012.

Historie 
Virksomheden er oprindeligt grundlagt i 1958 som GoldStar og fremstillede radioer, TV-apparater, køleskabe, vaskemaskiner og airconditionanlæg.
LG Group blev skabt ved sammenlægningen af de to koreanske virksomheder Lucky og GoldStar, hvorfra navnet LG opstod.

Kilder

Eksterne henvisninger 

 LG Electronics Global Website

Etableret i 1958
Electronics
Mobiltelefonproducenter
Fotovoltaikproducenter
Virksomheder i Seoul
Elektronikvirksomheder fra Sydkorea
Telekommunikationsvirksomheder fra Sydkorea
Computervirksomheder fra Sydkorea
Star Wars: The Force Unleashed

Star Wars: The Force Unleashed er et spil udviklet og udgivet af LucasArts sammen med Dark Horse Comics og Del Rey Books. Spillet er til rådighed for Xbox 360, PlayStation 3, Wii, PlayStation Portable, Nintendo DS, anden generation N-Gage, iPhone og PlayStation 2. Spillet blev udgivet den 16. september i forskellige dele af Nordamerika, i Australien den 17. september 2008 og i Europa den 19. september 2008.

Spillet blev ved udgivelsen en kommerciel succes, og solgte 1,738 millioner eksemplarer på alle platforme i 3. kvartal 2008, hvilket gjorde spillet til det tredje mest solgte spil i pågældende kvartal.. I juli måned 2009 havde spillet solgt i alt seks millioner eksemplarer, hvilket gjorde spillet til det hurtigst sælgende Star Wars spil. The Force Unleashed vandt prisen Writers Guild of America i kategorien "Best Video Game Writing".

Handling 
Spillets handling udspiller sig mellem episoderne III og IV, og handler om Darth Vaders mystiske og hemmelige lærling, StarKiller (Sam Witwer).

Man begynder som en mørk jedi og får forskellige missioner fra Darth Vader. Med hjælp fra piloten Juno Eclypse kommer man til forskellige systemer med det modificererede rumskib Rouge Shadow. I begyndelsen af spillet er man ond men man bliver mere og mere som en jedi, da Vader vil have sig til at skabe en alliance til kamp mod kejseren.

Noter

Eksterne henvisninger 
 
 Officiel hjemmeside på starwars.com

PlayStation 3-spil
Wii-spil
Xbox 360-spil
Nintendo DS-spil
N-Gage-spil
PlayStation Portable-spil
IOS-spil
Windows-spil
Macintosh-spil
Prins Jørgens Gård

Prins Jørgens Gård er en plads på Slotsholmen i København. Pladsen ligger mellem Christiansborg Slot, Christiansborg Slotskirke og Thorvaldsens Museum. Fra Prins Jørgens Gård er der indgang til Kongehusets repræsentationslokaler på Christiansborg igennem Dronningeporten, til Statsministeriet og til Højesteret.

Prins Jørgens Gård er opkaldt efter den danske Prins Jørgen, der var bror til Christian 5. I 1670 gav Christian 5. ordre til at nedrive et ældre hus og opføre en staldbygning til brug for broderen på dette sted.

I Prins Jørgens Gård står fire bronzestatuer af figurer fra den græske mytologi og romerske mytologi udført af Bertel Thorvaldsen og Herman Wilhelm Bissen. De forestiller henholdsvis Herkules, Minerva, Æskulap og Nemesis.

Højesteret har sin hovedindgang i Prins Jørgens Gård, og her har man genbrugt indgangspartiet fra Kongeporten på det andet Christiansborg slot, som dog nu er blevet løftet op til en placering for enden af indgangstrappen.

Se også 
Rigsdagsgården

Eksterne henvisninger 

 Artikel om Prins Jørgens Gård fra Politikens oplysning

Slotsholmen
Torve og pladser i København
Indre By (København)
Eudimorphodon

Eudimorphodon var en flyveøgle der blev opdaget i 1973 af Mario Pandolfi nær Bergamo i Italien, og beskrevet samme år af Rocco Zambelli. Det næsten komplette skelet er hentet fra lerskifer fra Sen Trias, hvilket gør Eudimorphodon til den ældste kendte pterosaur. Eudimorphodon havde et vingefang på omkring 100 cm, og ved enden af dens lange, benede hale, var der måske en diamant-formet flap som på den senere Rhamphorhynchus. Hvis dette er tilfældet, kunne denne flap måske have hjulpet Eudimorphodon med at manøvrere i luften. Eudimorphodon er kendt fra adskillige fossiler, inklusive juvenile individer.

Eksterne henvisninger 

Flyveøgler
Niels Juel (kammerherre)

Niels Juel (døbt 19. november 1696 i København – 7. april 1766 på Valdemars Slot) var en dansk godsejer, bror til Carl Juel.

Juel var en søn af etatsråd Knud Juel (død 1709). 1714 tiltrådte han stamhuset Taasinge, blev 1717 kammerjunker og karakteriseret ritmester, 1718 virkelig ritmester ved 1. fynske rytterregiment, men tog allerede 1723 sin afsked med oberstløjtnants karakter, hvorpå han tog bopæl på Valdemars Slot, hvor han holdt et lille hof, og hvor han, der var en ivrig ven af videnskaber og kunst, samlede en kreds af sangere, musikere og skuespillere om sig; Ambrosius Stub opholdt sig således en tid her i hans hus. Han var tillige en dygtig og efter sin tid sjælden fremsynet godsejer, der opbyggede en by på Vemmenæs, indkaldte fremmede bomuldsvævere, lærte sine bønder at dyrke kløver og avle frugt osv., men var i øvrigt for dem en streng og brutal herre. 1746 blev han kammerherre og døde 7. april 1766. Han var også patron for Roskilde Kloster.

Han var 26. september 1720 blevet gift med Sophie Amalie Parsberg (død 1788), datter af Verner Parsberg til Eskær, men ægteskabet var barnløst, hvorfor broderen Carl arvede stamhuset.

Han er begravet i Bregninge Kirke.

Der findes et portrætmaleri, måske af Hans Christian Borch (Valdemars Slot). Maleri af Johan Hörner (Juelsberg), forstørret kopi (Valdemars Slot). Maleri i hel figur (sammesteds). Maleri formentlig forestillende Juel (Roskilde Kloster).

Kilder 
 C.E.A. Schøller, "Niels Juel", i: C.F. Bricka (red.), Dansk Biografisk Lexikon, København: Gyldendal 1887-1905.
 Museum 1893, II, 123.
 Danske Herregaarde VI: Valdemars Slot.

Godsejere fra Danmark
Niels
Danskere i 1700-tallet
Mæcener fra Danmark
Personer fra København
Kavaleriofficerer fra Danmark
Personer i Dansk Biografisk Leksikon
Kammerherrer fra Danmark
Traverse County

Traverse County er et county i den amerikanske delstat Minnesota. Traverse County ligger i den vestlige del af delstaten og grænser op til Wilkin County i nord, Grant County i nordøst, Stevens County i sydøst og mod Big Stone County i syd. I vest er grænser mod delstaterne North Dakota og South Dakota.

Traverse Countys totale areal er 1.518 km² hvoraf 31 km² er vand. I 2000 havde Traverse County 4.134 indbyggere. Det administrative centrum ligger i byen Wheaton, som også er største by i Traverse County. 

Traverse County blev grundlagt i 1862 og har fået sit navn efter søen Traverse Lake, som ligger i countyet og danner grænse mod South Dakota.
 

Counties i Minnesota
Cigarillo

Cigarillo (eller ved flertal Cigarillos) er oprindeligt spansk, og betyder "lille cigar". Et eksempel på et velkendt mærke, der producerer cigarillos kunne være Café Crème. Danneman, eller Al capones. 

Tobaksvarer
Cigarer
Kikuyu

Kikuyu (også Kĩkũyũ eller Gĩkũyũ) er Kenyas største etniske gruppe. Deres sprog hedder også kikuyu.

Der er omkring 7,4 millioner kikuyuer i Kenya, hvilket svarer til ca. 22 % af landets befolkning. Mange kikuyuer er bønder og dyrker det frugtbare centrale højland omkring hovedstaden Nairobi og Mount Kenya. 

Kikuyufolket var ledende i Mau Mau-oprøret mod kolonialmagten i 1950'erne, og efter selvstændigheden i 1963 har de domineret politiken i landet.

Folkegruppen er blandt andet kendt fra Karen Blixens erindringsbog Den afrikanske farm.

Eksterne henvisninger 

Folkeslag i Kenya
Aage Wulff

Aage Leo Wulff (15. april 1918 i København – 9. september 2003) var en dansk heraldiker og kongelig våbenmaler.

Aage Wulff blev uddannet på Københavns Malerskole. I årene 1944-1985 var han ansat på Tøjhusmuseet som konservator. Samtidig virkede han som heraldiker, og fra 1940 udførte han kommunevåbener, exlibris og våben for privatpersoner. Fra 1956 efterfulgte han Friedrich Britze som fast leverandør af våben til Danmarks Adels Aarbog.

I 1968 efterfulgte han Franz Šedivý som kongelig våbenmaler ved Ordenskapitlet og havde denne stilling indtil 1994. Han har således tegnet våbnene for Elefantriddere og Storkorsriddere af Dannebrog i den nævnte periode. Dertil kommer en nytegning af statsvåbenet og våbenmærker til Hæren mm.

Kilder 
 Ronny Andersen, "Aage Wulff 1918-2003", i: Vapenbilden, 58 (2004), s. 217. Online-udgave (PDF) 
 

Ordenskapitlet
Heraldikere fra Danmark
Personer fra København
Embedsmænd fra Danmark
Niels Juel (officer)

Niels Juel (24. juni 1786 på Valdemars Slot – 21. juni 1875 i København) var en dansk officer, bror til bl.a. Adolph Juel og Carl Juel-Brockdorff.

Han var søn af Frederik Juel og Magdalene Lucie Charlotte Rumohr, blev 1828 major og kammerherre, 1839 karakteriseret oberstløjtnant, 1842 chef for Den Kongelige Livgarde og karakteriseret oberst. Han var også patron for Roskilde adelige Jomfrukloster. Juel døde ugift.

Kilder 
 Danmarks Adels Aarbog 2000-2002.

Officerer fra Danmark
Niels
Danskere i 1800-tallet
Kammerherrer fra Danmark
Occupy Wall Street

Occupy Wall Street-bevægelsen er en bevægelse, der startede i USA på 17. september 2011 som en protest mod finanssektoren og finanskrisen. Fire uger senere, lørdag 15. oktober 2011 var der demonstrationer i 951 byer i 82 lande verden over.

Bevægelsen og demonstrationerne har fået meget stor mediebevågenhed. Kendte mennesker såsom Michael Moore, Roseanne Barr, Yoko Ono, Naomi Klein og Michelle Shocked har støttet bevægelsen.

Occupy Denmark 

Som en del af den verdensomspændende bevægelse blev Occupy Denmark startet ved en demonstration i København den 15. oktober 2011, hvor ca. 2000 mennesker deltog. Occupy bevægelsen fik hurtigt lokalgrupper i København, Århus, Aalborg, Odense, Horsens, Viborg og Ærø. Bevægelsens aktiviteter kulminerede med organiseringen af en velbesøgt konference på CBS i 2013. Bevægelsen har flere Facebook sider, der stadig er aktive, men derudover er der ingen væsentlige aktiviteter i dag.

Referencer

Eksterne henvisninger 
 Occupy Wall Street-website
 Occupy Copenhagen webside
 Konference på CBS, 2013
 Occupy Denmark på Facebook
 Occupy Copenhagen på Facebook

Se også 

Politik i 2011
Politiske bevægelser
USA's politik
Decibel Outdoor

Decibel Outdoor er en Danse festival der hvert år siden 2002 er arrangeret af B2S. 

Den første 3 udgaver af festivalen blev afholdt på rekreation Rekreationspark Binnenmaas i Mijnsheerenland i 2002 til 2004. 2005-udgaven på Lingebos i Gorinchem og siden 2006 har festivalen været afholdt hvert år på Rekreationspark Beekse Bergen i Hilvarenbeek.

Ligesom defqon.1 er decibel delt op i flere scener og afsluttes om aftenen med et meget stort lys og lasershow blandet med fyrværkeri.

Eksterne Henvisninger 
 Hjemmeside 

Festivaler i Nederlandene
Kultur i Nederlandene
Fiktive personer i True Blood

True Blood er en amerikansk tv-drama-serie skabt og produceret af Alan Ball. Den er baseret på The Southern Vampire Mysteries af Charlaine Harris.

Denne artikel omfatter de vigtigste personer (dvs. en person, spillet af et vigtig cast medlem), såvel som enhver tilbagevendende vampyr, og alle andre figurer der dukke op i mindst fire episoder.

Væsentlige medvirkende

Hovedpersoner

Andre personer

Bon Temps beboere

Overnaturlige væsener

Sæson antagonister

Kilder/henvisninger

Eksterne henvisninger 

 True Blood  officielle hjemmeside

Se også 
 Fiktive personer i The Southern Vampire Mysteries

True Blood
Tv-seriefigurer
True Blood
Carl Frederik Krabbe (1858-1920)

Carl Frederik Krabbe (15. august 1858 i Slesvig by – 7. september 1920) var en dansk officer, far til Oluf Krabbe.

Han var søn af kaptajn Oluf Justus Krabbe (1830-1891) og Johanne Christine født Christensen og sønnesøn af major Carl Frederik Krabbe (1793-1849), der faldt i slaget ved Fredericia. Som kaptajn og depotkommandør ved 5. regiment blev han 30. januar 1901 Ridder af Dannebrog. Senere steg han til generalmajor.

18. maj 1898 ægtede han i København Hedevig Fanny Sander (18. februar 1872 i København – ).

Kilder 
 Johannes Madsen, De Kgl. Danske Ridderordener: Personalhistorisk Festskrift udgivet i anledning af Hans Majestæt Kong Christian Den Niendes 40 aarige Regeringsjubilæum paa foranstaltning af H. F. Grandjean Oberstlieutenant, A. Christiansen 1903, s. 461.

Generalmajorer fra Danmark
Carl Frederik 2
Danskere i 1800-tallet
Danskere i 1900-tallet
Personer fra Slesvig by
Personer i Kraks Blå Bog (afdøde)